CELEX: 62021CN0394
Language: et
Date: 2021-06-28 00:00:00
Title: Kohtuasi C-394/21: Eelotsusetaotlus, mille on esitanud Curtea de Apel Bucureşti (Rumeenia) 28. juunil 2021 – Bursa Română de Mărfuri SA versus Autoritatea naţională de reglementare în domeniul energiei (ANRE)

10.5.2022   
            
            
               ET
            
            
               Euroopa Liidu Teataja
            
            
               C 191/5
            
         
      Eelotsusetaotlus, mille on esitanud Curtea de Apel Bucureşti (Rumeenia) 28. juunil 2021 – Bursa Română de Mărfuri SA versus Autoritatea naţională de reglementare în domeniul energiei (ANRE)
      (Kohtuasi C-394/21)
      (2022/C 191/05)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Bucureşti
      
         Põhikohtuasja pooled
      
      
         Kaebaja: Bursa Română de Mărfuri SA
      
         Vastustaja: Autoritatea naţională de reglementare în domeniul energiei (ANRE)
      
         Menetluses osales: Federația Europeană a Comercianților de Energie
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 5. juuni 2019. aasta määrus (EL) 2019/943, milles käsitletakse elektrienergia siseturgu (1), eelkõige selle artikli 1 punkt b ja artikkel 3, arvestades Euroopa Parlamendi ja nõukogu 5. juuni 2019. aasta direktiivi (EL) 2019/944 elektrienergia siseturu ühiste normide kohta ja millega muudetakse direktiivi 2012/27/EL sätteid (2), keelab alates selle jõustumise hetkest liikmesriigil jätkata elektrienergia tsentraliseeritud turgude haldamiseks ja korraldamiseks ainsa litsentsi andmist? Kas Rumeenia riigil on alates 1. jaanuarist 2020 kohustus tõkestada olemasolev monopol, mis on seotud elektrienergia turu korraldamisega?
               
            
                  2.
               
               
                  Kas määruse (EL) 2019/943, eelkõige artikli 1 punkti b ja c, ning vastavalt artikli 3 vaba konkurentsi põhimõtete isikulisse kohaldamisalasse kuulub elektrienergia turu korraldaja kui kaubabörs? Kas seda vastust mõjutab asjaolu, et määruse (EL) 2019/943 artikli 2 punktis 40 viidatakse elektrituru defineerimiseks direktiivi 2019/944 artikli 2 punktis 9 sisalduvale elektrituru mõistele?
               
            
                  3.
               
               
                  Kas seda, et liikmesriik annab elektrituru haldamiseks ainsa litsentsi, tuleb pidada konkurentsi piiramiseks ELTL artiklite 101 ja 102 tähenduses koostoimes ELL artikli 4 lõikega 3 ja ELTL artikli 106 lõikega 1?
               
            
         (1)  ELT 2019, L 158, lk 54.
      
         (2)  ELT 2019 L 158, lk 125.